sagorsarker/bangla-wikipedia huggingface dataset:
চাং চিয়াছি (ডাইভার)

চাং চিয়াছি (; ; জন্ম: ২৮ মে ২০০৪) হলেন একজন চীনা ডাইভার। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে চীনের প্রতিনিধিত্ব করেছেন এবং ডাইভিংয়ের নারীদের সমলয় ১০ মিটার প্ল্যাটফর্ম বিভাগে স্বর্ণ পদক জয়লাভ করেছেন।
তিনি ২০১৮ ফিনা ডাইভিং বিশ্বকাপে নারীদের ১০ মিটার প্ল্যাটফর্ম এবং নারীদের সমলয় ১০ মিটার প্ল্যাটফর্মে স্বর্ণ পদক জয়লাভ করেছেন।
গুপ্ত হিন্দু

গুপ্ত হিন্দু বলতে এমন কাউকে বোঝায় যে গোপনে হিন্দুধর্ম পালন করে । কিন্তু প্রকাশ্যে অন্য ধর্ম পালন করা দেখায় । যার ইংরেজি নাম "ক্রিপ্টো-হিন্দু" । গ্রীক ক্রিপ্টোস থেকে ক্রিপ্টো শব্দটি এসেছে। যার অর্থ লুকানো। দক্ষিণ এশিয়ায় জোরপূর্বক ধর্মীয় ধর্মান্তরের সময়কালে গুপ্ত ভাবে হিন্দু ধর্ম পালন করেছিল। যারা স্বেচ্ছায় আক্রমণকারী বা উপনিবেশকারীদের ধর্মে ধর্মান্তরিত হয়েছিল সেই হিন্দুরা এরূপ করেছিল। উপনিবেশিক পর্তুগিজ গোয়ায় খ্রিস্টান ধর্মে ধর্মান্তরিত হিন্দুদের মৃত্যুদণ্ডে দণ্ডিত ও গ্রেপ্তার করা হয়েছিল । কারণ গোপনে তারা হিন্দুধর্ম অনুশীলন করেছিল। 
কিছু হিন্দু যারা ইসলাম ধর্ম গ্রহণ করে দিল্লির সুলতানের দরবারের বিভিন্ন পদে যোগদান করেছিলেন তারা গোপনে হিন্দু ধর্ম অনুসরণ করছিলেন। রাষ্ট্রীয় বার্ডওয়েল স্মিথের মতে খুসরু খান যিনি হিন্দু থেকে ইসলামে ধর্মান্তরিত হন এবং সেনাপতি হন। তিনি দক্ষিণ ভারতীয় রাজ্যগুলির বিরুদ্ধে লুণ্ঠন অভিযানের নেতৃত্ব দিয়েছিলেন। তার জীবনের শেষের দিকে তাকে তুর্কি অভিজাতরা গুপ্ত হিন্দু প্রবণতা পোষণ করার অভিযোগ করে । আজিজ আহমদের মতে আরবীয় ইসলামী পন্ডিতরা বাংলায় (বাংলাদেশ, পশ্চিমবঙ্গ) অনুসরণ করা ইসলামের রূপকে গুপ্ত হিন্দুধর্মের উপাদান হিসেবে বিবেচনা করেন এবং এখানকার মুসলিমদের আরব উপদ্বীপের ওয়াহাবি ইসলাম কঠোরভাবে মেনে চলতে বলেছেন। 
পোপ পঞ্চম নিকোলাস একটি ডিক্রি জারি করে গোয়ার মানুষের উপর জোর করে খ্রিস্টধর্ম চাপিয়ে দেয়। মন্দিরে পূজা বন্ধ করে দেয়া হয়। ৩৫০ এর বেশি মন্দির ভাঙা হয়। ধর্মান্তরিত হিন্দুরা গোপনে হিন্দু ধর্ম পালন করা চালিয়ে যায় ।গোয়ায় ক্যাথলিক খ্রিস্টধর্মে ধর্মান্তরিতদের গুপ্তভাবে হিন্দুধর্ম পালন ১৫৬০ থেকে ১৮২১ সাল পর্যন্ত একটি ফৌজদারি অপরাধ ছিল।এই জন্য কিছু স্থানীয় লোককে গ্রেপ্তার করা হয়েছিল এবং তাদের উপর অকথ্য নির্যাতন চালানো হয়েছিল। 
এর আগে স্পেনীয় ইনকুইজিশন এবং পর্তুগিজ ইনকুইজিশনের মতো গোয়া ইনকুইজেশন ভারতীয় হিন্দুদের উপর সামাজিক নিয়ন্ত্রণের একটি সরঞ্জাম হিসাবে ব্যবহৃত হয়েছিল।এর ব্যবহার ক্ষতিগ্রস্থদের সম্পত্তি বাজেয়াপ্ত করার মাধ্যমে অত্যাচারকারীদের আরও সমৃদ্ধ করার জন্য হয়েছিল। ১৫৬০ থেকে ১৬২৩ এর মধ্যে দোষী সাব্যস্ত করা ১,৫৮২ জন ব্যক্তিকে অপরাধের নামে দোষী সাব্যস্ত করা হয়েছিল। 
গোয়া ইনকুইজিশনের অটো-দা-ফা পরিসংখ্যানের সংকলন থেকে প্রমাণিত হয়েছে যে মোট ৫৭ জন ব্যক্তিকে আগুনে পুড়িয়ে মারা হয়েছিল এবং ৬৪ জনকে ধাতু নির্মিত স্থানে রেখে পোড়ানো হয়েছিল। 
ভারত ভাগের সময় হিন্দু-বিরোধী ও শিখ সহিংসতা থেকে বাঁচার জন্য অনেক পাঞ্জাবী হিন্দু এবং শিখ খ্রিস্টান ধর্মে ধর্মান্তরিত হয়েছিল। তারা ধর্ম পরিবর্তন হওয়ার পরেও তাদের অনেক মূল ধর্মীয় বিশ্বাস এবং রীতি বজায় রাখে। 
দেশভাগের পরেও কিছু মুসলিম হিন্দু ও শিখ সাধুদের উদ্দেশ্যে উৎসর্গীকৃত মন্দিরে যান। 
একটি প্রতিবেদন বলা অনুসারে ইসলামিক নাম জনসমক্ষে ব্যবহার করার জন্য এবং হিন্দু নামটি গোপনে ব্যবহার করা হয় পাকিস্তানে। গোপনে হিন্দু ধর্ম পালনের প্রথা ইসলামাবাদে প্রচলিত রয়েছে। 
পাকিস্তানে অবস্থানকালে অজিত দোভালের সাথে প্রকাশ্যে একজন মৌলভীর জীবনযাপনকারী এক হিন্দুর দেখা হয়েছিল। 
ইন্দোনেশিয়াতে হিন্দু ঐতিহ্য ধারণ কারী একটি ইসলামিক শাখা হল কেজাওয়ান। এই শাখার লোকেরা ২০১৮ সালের আগে পর্যন্ত সরকারীভাবে জারি করা আইডি কার্ডে ইসলামের অনুসারী হিসেবে নিজেদের তারা পরিচয় দিত। তারা তাদের বৈদিক ঐতিহ্য বজায় রেখেছে।
জেসিকা পারাটো

জেসিকা পারাটো (; জন্ম: ২৬ জুন ১৯৯৪) হলেন একজন মার্কিন ডাইভার। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে মার্কিন যুক্তরাষ্ট্রের প্রতিনিধিত্ব করেছেন এবং ডাইভিংয়ের নারীদের সমলয় ১০ মিটার প্ল্যাটফর্ম বিভাগে রৌপ্য পদক জয়লাভ করেছেন।
তিনি ২০১৫ বিশ্ব ডাইভিং চ্যাম্পিয়নশিপে অংশগ্রহণ করেছিলেন। রিউ দি জানেইরুতে অনুষ্ঠিত ২০১৬ গ্রীষ্মকালীন অলিম্পিকে তিনি নারীদের ১০ মিটার প্ল্যাটফর্মে দশম স্থান অধিকার করেছিলেন।
মাইক পারাটো এবং এমি পারাটোর কন্যা জেসিকা এবং তার বোন মেলিসা নিউ হ্যাম্পশায়ারের ডোভারে তাদের শৈশব অতিবাহিত করেছেন। তার বাবা মাইক অলিম্পিক পদকজয়ী জেনি থম্পসনের প্রশিক্ষক ছিলেন। তার মা এমি পাঁচবারের অল আমেরিকান ছিলেন।
ডানিয়েল সিবার্ট (রেফারি)

ডানিয়েল সিবার্ট (; জন্ম: ৪ মে ১৯৮৪) হলেন একজন জার্মান ফুটবল রেফারি, যিনি বার্লিনে বসবাস করেন। তিনি বার্লিন ফুটবল অ্যাসোসিয়েশনের নর্ডস্ট বার্লিনের জন্য রেফারির দায়িত্ব পালন করেন। তিনি ফিফার এবং উয়েফার প্রথম শ্রেণির রেফারি হিসেবে স্থান পেয়েছেন।
নর্ডস্ট বার্লিনে সিবার্ট ১৯৯৮ সাল থেকে রেফারির দায়িত্ব পালন করছেন। ২০০৭ সালে তিনি ডিএফবির রেফারি হিসেবে নিযুক্ত হয়েছে। ২০০৯ সালে সিবার্ট ২. বুন্দেসলিগায় রেফারি পালন করা শুরু করেছিলেন। ২০১২–১৩ মৌসুমে তিনি বুন্দেসলিগায় রেফারি হিসেবে নিয়োগ পেয়েছিলেন; ২০১২ সালের ১লা সেপ্টেম্বর তারিখে শালকে ০৪ এবং আউগসবুর্গের মধ্যকার ম্যাচটি পরিচালনা করার মাধ্যমে তিনি বুন্দেসলিগায় রেফারি হিসেবে অভিষেক করেছেন। উক্ত ম্যাচে তিনি ৩টি হলুদ কার্ড দেখিয়েছিলেন।
২০১৪ সালের ২৪শে অক্টোবর তারিখে, এক ঘোষণায় জানানো হয়েছিল যে সিবার্ট ভলফগাং স্টার্কের বদলি হিসেবে ২০১৫ সালের ফিফার রেফারি পদে থাকবেন। যা সিবার্টকে ১০ জন জার্মান কনিষ্ঠতম ফিফার রেফারির একজন করে তুলেছিল।
২০১৫ সালের ২৯শে মে তারিখে, পর্তুগাল এবং তুরস্কের মধ্যকার ২০১৫ উয়েফা ইউরোপীয় অনূর্ধ্ব-১৯ চ্যাম্পিয়নশিপ বাছাইপর্বের ম্যাচটি পরিচালনা করার মাধ্যমে সিবার্ট আন্তর্জাতিক পর্যায়ে অভিষেক করেছিলেন। ২০১৫ সালের ৯ই জুন তারিখে, লুক্সেমবুর্গ বনাম মলদোভার ম্যাচটি পরিচালনা করার মাধ্যমে সিবার্ট জ্যেষ্ঠ পর্যায়ের আন্তর্জাতিক ম্যাচে অভিষেক করেছিলেন।
সিবার্ট উয়েফা ইউরো ২০২০-এ তিনটি ম্যাচ পরিচালনা করেছেন; যেগুলো হলো গ্রুপ ডি-এর স্কটল্যান্ড বনাম চেক রিপাবলিক, গ্রুপ ই-এর সুইডেন বনাম স্লোভাকিয়া এবং ১৬ দলের পর্বের ওয়েলস বনাম ডেনমার্কের ম্যাচ।
ক্যানু স্লালম

ক্যানু স্লালম (আগে হোয়াইটওয়াটার স্লালম নামে পরিচিত ছিল) হলো এক ধরনের জলকেন্দ্রিক ক্রীড়া প্রতিযোগিতা। এই প্রতিযোগিতায় একটি কৃত্রিমভাবে তৈরি ঝঞ্ঝাবিক্ষুব্ধ জলাশয়ের ভেতর দিয়ে বিশেষ ধরনের নৌকা ক্যানু বা কেওয়াক যত দ্রুত সম্ভব চালিয়ে যেতে হয়। এক্ষেত্রে প্রতিযোগীকে জলাশয়ের নির্দিষ্ট সংখ্যক কতকগুলো গেট পার হতে হয় এবং প্রচণ্ড স্রোত মোকাবেলা করতে হয়।
১৯৩৩ সালে সুইজারল্যান্ডে সর্বপ্রথম ক্যানু স্লালম প্রতিযোগিতা চালু হয়, তবে সেটি অনুষ্ঠিত হত শান্ত ও স্থির পানিতে। ১৯৪৬ সালে আন্তর্জাতিক ক্যানু ফেডারেশন গঠিত হয়, যারা এই প্রতিযোগিতার দেখভাল করে থাকে।
জলাশয়ের পানির ওপরে তারের সাহায্যে দুটি দীর্ঘ দণ্ড পাশাপাশি ঝুলিয়ে দেওয়া হয়, এগুলোকে বলা হয় একেকটি গেট। একটি প্রতিযোগিতায় সাধারণত ১৮-২৫টি গেট থাকে। ক্যানু বা কেওয়াক চালানোর সময় প্রতিযোগীকে অবশ্যই এসব গেটের দণ্ডদ্বয়ের ভেতর দিয়ে যেতে হয়, অন্ততপক্ষে প্রতিযোগীর মাথা গেটের দুটি দণ্ডের মাঝে প্রবেশ করাতে হয়। গেটগুলো সবুজ বা লাল রং করা থাকে, যা নির্দেশ করে প্রতিযোগী স্রোতের কোন দিক থেকে গেটে প্রবেশ করবেন। সবুজ গেট নির্দেশ করে প্রতিযোগী স্রোতের অনুকূলে থেকে গেট অতিক্রম করবেন, এবং লাল রং নির্দেশ করে প্রতিযোগীকে স্রোতের প্রতিকূলে থেকে গেট পার হতে হবে। একটি প্রতিযোগিতায় এরকম ৬-৮টি লাল গেট থাকে।
যদি প্রতিযোগীর নৌকা, দাঁড় কিংবা শরীরের কোনো অংশ গেটের দণ্ডকে স্পর্শ করে, তাহলে শাস্তিস্বরূপ দুই সেকেন্ড অতিরিক্ত সময় যোগ করা হয়। আবার প্রতিযোগী যদি কোনো গেটের ভেতর দিয়ে অতিক্রমে ব্যর্থ হন, তাহলে শাস্তিস্বরূপ ৫০ সেকেন্ড অতিরিক্ত সময় যোগ করা হয়।
ওশেনিয়ার ইতিহাস

ওশেনিয়ার ইতিহাসে অস্ট্রেলিয়া, নিউজিল্যান্ড, হাওয়াই, পাপুয়া নিউ গিনির ইতিহাস অন্তর্ভুক্ত রয়েছে। এছাড়াও রয়েছে ফিজির ইতিহাস এবং অন্যান্য প্রশান্ত মহাসাগরীয় দ্বীপপুঞ্জের ইতিহাস।
ওশেনিয়ার প্রাগৈতিহাসিকটি তার প্রতিটি প্রধান অঞ্চলের প্রাগৈতিহাসিক বিভাগে বিভক্তঃ: পলিনেশিয়া, মাইক্রোনেশিয়া, মেলেনেসিয়া এবং অস্ট্রলাসিয়া এবং যখন মানুষ প্রথম এখানে বসতি স্থাপন করেছিল - ৭০,০০০ বছর পূর্বে (অস্ট্র্রালিয়া) থেকে ৩,০০০ বছর পূর্বে (পলিনেশিয়া) এগুলির মধ্যে ব্যাপক পরিবর্তন ঘটে।
চিন্ময় গুহ

চিন্ময় গুহ (জন্ম ১৯৫৮ সালের সেপ্টেম্বর মাসে ভারতের কলকাতায় ) কলকাতা বিশ্ববিদ্যালয়ের ইংরেজি বিভাগের এমেরিটাস অধ্যাপক, একজন বাঙালি প্রাবন্ধিক ও অনুবাদক এবং ফরাসি ভাষা ও সাহিত্য বিশেষজ্ঞ। তিনি রবীন্দ্র ভারতী বিশ্ববিদ্যালয়ের উপাচার্য ও নতুন দিল্লির ফরাসি দূতাবাসের প্রকাশনা বিভাগের অধিকর্তার দায়িত্ব পালন করেছেন। এর আগে তিনি কলকাতার বিজয়গড় জ্যোতিষ রায় কলেজে দুই দশকেরও বেশি সময় ধরে ইংরেজি এবং আলিয়াঁস ফ্রাঁসেজ ও রামকৃষ্ণ মিশন ইনস্টিটিউট অব কালচারে যথাক্রমে এগারো ও পাঁচ বছর ফরাসি ভাষা পড়িয়েছেন। 
তিনি ২০০৮ সালে পশ্চিমবঙ্গ বাংলা আকাদেমির লীলা রায় পুরস্কার এবং ২০১৭ সালে বিদ্যাসাগর পুরস্কার লাভ করেন। "ঘুমের দরজা ঠেলে" প্রবন্ধ সংকলনের জন্য তিনি ২০১৯ সালে সাহিত্য অকাদেমি পুরস্কার লাভ করেন। ফরাসি সরকারের শিক্ষা ও সংস্কৃতি মন্ত্রক তাঁকে ২০১০, ২০১৩ ও ২০১৯ সালে তিনবার নাইট উপাধিতে ভূষিত করে। ফ্রান্সের রাষ্ট্রপতি আন্তঃসংস্কৃতিক বিনিময়ে অবদানের জন্য তাঁকে শ্যভালিয়ে দ্য লর্দ নাসিওনাল দ্যু মেরিত উপাধি প্রদান করেন। ২০১০ সালে পান ডিরোজিও দ্বিশতবার্ষিকী পুরস্কার।
চিন্ময় গুহ কলকাতার সেন্ট জেভিয়ার্স কলেজ থেকে ইংরেজি সাহিত্যে স্নাতক এবং কলকাতা বিশ্ববিদ্যালয় থেকে এমএ। তিনি যাদবপুর বিশ্ববিদ্যালয়ে টি.এস. এলিয়টের ওপর গবেষণা করে পিএইচডি ডিগ্রি অর্জন করেন। সেখানে তিনি এক বছরের জন্য শিক্ষক ফেলো ছিলেন। 
তিনি ফ্রান্স, ব্রিটেন ও সুইজারল্যান্ডে গবেষণা করেছেন। তিনি রম্যাঁ রলাঁ ও ভারতবর্ষ তথা অন্যান্য বিষয়ে বক্তৃতা দিয়েছেন ফ্রান্সের বুলন-বিয়াঁকুর (২০০২), য়্যুনিভের্সিতে দাভিন্যঁ (২০০৪), ইনালকো (২০০৯), সিতে য়্যুনিভের্সিতে (২০০৯), এবং সরবন বিশ্ববিদ্যালয়ে (২০১৫)। তিনি প্যারিসের (২০০৯ ও ২০১৩) ফঁদাসিয়ঁ মেজঁ দে সিয়াঁস দ্য লমে ভিজিটিং প্রফেসর ছিলেন। 
বর্তমানে তিনি কলকাতা বিশ্ববিদ্যালয়ের ইংরেজি বিভাগের এমেরিটাস প্রফেসর। তিনি বিভাগের প্রাক্তন প্রধানও ছিলেন এবং বর্তমানে তিনি ইংরেজিতে পিএইচডি প্রোগ্রামের চেয়ারম্যান। তিনি প্যারিস-সরবন বিশ্ববিদ্যালয়, প্যারিস বিশ্ববিদ্যালয় ৭ দনি দিদেরো, স্কটল্যান্ডের এডিনবরা নেপিয়ার বিশ্ববিদ্যালয়, সেন্ট জনস কলেজ, অক্সফোর্ড, ম্যানচেস্টার বিশ্ববিদ্যালয়, ওয়ারউইক বিশ্ববিদ্যালয়, উরস্টার ইউনিভার্সিটি কলেজ, ফ্রান্সের আভিন্যঁ বিশ্ববিদ্যালয়, অ্যাঁস্তিত্যু দে লাঁগ জরিয়াঁতাল, প্যারিস ও অন্যান্য একাধিক বিদেশি বিশ্ববিদ্যালয়ে বক্তৃতা দিয়েছেন।
তিনি মলিয়ের-এর "জর্জ দাঁদ্যাঁ" নাটকের অনুবাদ করেন। এটি বাংলাদেশের আলিয়াঁস ফ্রাঁসেজ দ্য চিটাগং-এর দ্বারা মঞ্চস্থ হয় এবং ২০০৯ সালে একটি পুরস্কার লাভ করে। 
"টাইমস হায়ার এডুকেশন সাপ্লিমেন্ট" -এ তাঁর "হোয়্যার দ্য ড্রিমস ক্রস: টি.এস. এলিয়ট অ্যান্ড ফ্রেঞ্চ পোয়েট্রি" বইটি উচ্চ প্রশংসিত হয়।
তিনি সেন্ট্রাল ইন্ডিয়ান ল্যাঙ্গুয়েজ অব "ভাষা মন্দাকিনী" প্রকল্পের উদ্যোগে নির্মিত বেশ কয়েকটি তথ্যচিত্রের কথক হিসেবে কাজ করেছেন। তথ্যচিত্রগুলির বিষয় ছিল রবীন্দ্রনাথ ঠাকুর, কালীপ্রসন্ন সিংহ, প্যারীচাঁদ মিত্র, বিভূতিভূষণ মুখোপাধ্যায় ও বুদ্ধদেব বসু ও অরুণ মিত্র।
গাব্রিয়েলা আগুন্দেস

গাব্রিয়েলা আগুন্দেস গার্সিয়া (; জন্ম: ৪ আগস্ট ২০০০; গাব্রিয়েলা আগুন্দেস নামে সুপরিচিত) হলেন একজন মেক্সিকীয় ডাইভার। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে মেক্সিকোর প্রতিনিধিত্ব করেছেন এবং ডাইভিংয়ের নারীদের সমলয় ১০ মিটার প্ল্যাটফর্ম বিভাগে ব্রোঞ্জ পদক জয়লাভ করেছেন।
২০১৪ সালে মেক্সিকোর ভেরাক্রুজে অনুষ্ঠিত মধ্য আমেরিকান ও ক্যারিবীয় গেমসে তিনি ১০ মিটার প্ল্যাটফর্মে ব্রোঞ্জ পদক জয়লাভ করেছিলেন। তিনি আর্জেন্টিনার বুয়েনোস আইরেসে অনুষ্ঠিত ২০১৮ গ্রীষ্মকালীন যুব অলিম্পিকে অংশ নিয়ে ১০ মিটার প্ল্যাটফর্মে ব্রোঞ্জ পদক জয়লাভ করেছিলেন। এছাড়াও তিনি ৩ মিটার স্প্রিংবোর্ডে পঞ্চম স্থান এবং ইতালির আন্তোনিও ভোলপের সাথে মিশ্র দলের প্রতিযোগিতায় দশম স্থান অধিকার করেছিলেন।
আলেহান্দ্রা ওরোস্কো

আলেহান্দ্রা ওরোস্কো লোসা (; জন্ম: ১৯ এপ্রিল ১৯৯৭; আলেহান্দ্রা ওরোস্কো নামে সুপরিচিত) হলেন একজন মেক্সিকীয় ডাইভার। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে মেক্সিকোর প্রতিনিধিত্ব করেছেন এবং ডাইভিংয়ের নারীদের সমলয় ১০ মিটার প্ল্যাটফর্ম বিভাগে ব্রোঞ্জ পদক জয়লাভ করেছেন।
২০১২ সালে, তিনি বিশ্ব চ্যাম্পিয়ন পাওলা এস্পিনোসার সাথে সমলয় ১০ মিটার প্ল্যাটফর্ম বিভাগে ২০১২ গ্রীষ্মকালীন অলিম্পিকে অংশগ্রহণ করে রৌপ্য পদক জয়লাভ করেছিলেন। মাত্র ১৫ বছর বয়সে তিনি ২০১২ অলিম্পিক গেমসে মেক্সিকোর প্রতিনিধিত্বকারী সর্বকনিষ্ঠ ক্রীড়াবিদ হন।
দ্য ডালাস উইকলি

দ্য ডালাস উইকলি টেক্সাসের ডালাস এর সদর দফতর থেকে প্রকাশিত একটি সংবাদপত্র। এটি ডালাস-ফোর্ট ওয়ার্থের অন্যতম কৃষ্ণাঙ্গ সংবাদপত্র । এটি সর্বপ্রথম ১৯৫৪ সালে প্রকাশিত হয়েছিল। 
১৯৫৪ থেকে ১৯৮৫ পর্যন্ত প্রকাশক ছিলেন প্রতিষ্ঠাতা টনি ডেভিস, ১৯৮৫ থেকে ২০১৮ পর্যন্ত প্রকাশক ছিলেন জেমস ওয়াশিংটন। জেমস ওয়াশিংটনের পুত্র প্যাট্রিক ওয়াশিংটন এখন সিইও/সহ-প্রকাশক।
টিপোগ্রাফুল রোমন

টিপোগ্রাফুল রোমন ('রোমানিয়ান টাইপোগ্রাফার') একটি রোমানীয় ভাষার সংবাদপত্র ছিল, যা ১৮৬৫ সালে প্রকাশ শুরু হয়েছিল। "টিপোগ্রাফুল রোমন" প্রথম রোমানীয় শ্রমিকদের পত্রিকা ছিলেন।
ওয়ার্কার্স ডেইলি

ওয়ার্কার্স ডেইলি () সরলীকৃত চীনা ভাষার একটি সংবাদপত্র, যার ২,২০০,০০০ প্রচলন রয়েছে। এটি অল-চায়না ফেডারেশন অব ট্রেড ইউনিয়নের দাপ্তরিক সংবাদপত্র।
পত্রিকাটি ১৯৪৬ সাল থেকে চীনের অর্থনৈতিক খবর প্রকাশ করে আসছে।
কার্লস্টাডস-টিডনিঞ্জেন

কার্লস্টাডস-টিডনিঞ্জেন (কেটি ) একটি উদারপন্থী সংবাদপত্র যা কার্লস্টাড, সুইডেনে প্রকাশিত হয়।
সংবাদপত্রটি প্রথম প্রকাশিত হয় ১৮৭৯ সালের ১৮ নভেম্বর, তারপরে "কার্লস্ট্যাডস টিডনিং" নামে পরিচিত হয়। ২০০১ সালে "কার্লস্টাডাস-টিডনিঞ্জেন" "ভার্মল্যান্ডস ফোকব্লাদ" ("ভিএফ" ) কিনে নেয়। 
"কার্লস্টাডস-টিডনিঞ্জেনের" একটি উদারপন্থী রাজনৈতিক প্রবনতা রয়েছে।
অ্যাকাউন্ট যাচাইকরণ

অ্যাকাউন্ট যাচাইকরণ নতুন বা বিদ্যমান অ্যাকাউন্ট যাচাইকরণের প্রক্রিয়া যা কোনও নির্দিষ্ট প্রকৃত ব্যক্তি বা সংস্থার দ্বারা পরিচালিত হয়। বেশ কয়েকটি ওয়েবসাইট, উদাহরণস্বরূপ সামাজিক মিডিয়া ওয়েবসাইটগুলি অ্যাকাউন্ট যাচাইকরণ পরিষেবাদি সরবরাহ করে। যাচাই করা অ্যাকাউন্টগুলি ব্যক্তি বা সংস্থার নামের পাশে চেক চিহ্ন আইকন বা ব্যাজ দ্বারা অন্যান্য অ্যাকাউন্ট থেকে পৃথক করা হয়।
অ্যাকাউন্ট যাচাইকরণ অনলাইন পরিষেবাদির মান বাড়িয়ে তুলতে পারে, সকেপপিট্রি, বটস, ট্রোলিং, স্প্যাম, ধ্বংসপ্রবণতা, জাল খবর, বিশৃঙ্খলা এবং নির্বাচনের হস্তক্ষেপকে কমিয়ে আনতে পারে।
অ্যাকাউন্ট যাচাইকরণ প্রাথমিকভাবে গুরুত্বপূর্ণ ও বিখ্যাত ব্যক্তিত্ব এবং সংগীত, অভিনয়, ফ্যাশন, সরকার, রাজনীতি, ধর্ম, সাংবাদিকতা, মিডিয়া, খেলাধুলা, ব্যবসায় এবং অন্যান্য গুরুত্বপূর্ণ আগ্রহের ক্ষেত্রগুলির অ্যাকাউন্টের বৈশিষ্ট্য ছিল। এটি ২০০৯ সালের জুনে টুইটার দ্বারা প্রবর্তিত হয়েছিল। যা ২০১১ সালে গুগল প্লাস, ২০১২ সালে ফেইসবুক, ২০১৪ সালে ইন্সটাগ্রাম এবং ২০১৫ সালে পিনটেরেস্ট অনুকরণ করে। ইউটিউবে, ব্যবহারকারীরা ১০০,০০০ বা আরও বেশি গ্রাহক প্রাপ্ত হলে যাচাই বাছাইয়ের জন্য একটি অনুরোধ জমা দিতে সক্ষম হয়। এতে সুরকারগণ এবং ব্যান্ডগুলির জন্য "অফিসিয়াল শিল্পী" ব্যাজও রয়েছে।
অওরত (১৯৬৭-এর চলচ্চিত্র)

অওরত হচ্ছে ১৯৬৭ সালে মুক্তিপ্রাপ্ত একটি হিন্দি চলচ্চিত্র যেটির পরিচালক ছিলেন এস. এস. বাসান এবং এস. এস. বালান, তারা দুজন চলচ্চিত্রটির প্রযোজকও ছিলেন। ১৯৬৬ সালের তামিল চলচ্চিত্র 'চিটঠি'-এর পুনঃনির্মাণ ছিলো এই চলচ্চিত্রটি। চলচ্চিত্রটিতে অভিনয় করেন পদ্মিনী, প্রাণ, রাজেশ খান্না, ফিরোজ খান, নাজিমা, ললিতা পবার এবং লীলা চিটনিস।
কৌশিকী

মা কৌশিকী (কখনও কখনও অম্বিকা, মহাসরস্বতী বা চণ্ডিকা নামেও পরিচিত) হলেন একজন হিন্দু দেবী, যিনি মহাদেবীর যোদধ্রীরূপ এবং অযোনিসম্ভবা শক্তি। দেবতাদের আকুল আহ্বানে সাড়া দিয়ে তিনি পার্বতীর দেহকোষ থেকে আবির্ভূতা হয়েছিলেন রাক্ষস ভ্রাতৃদ্বয় শুম্ভ ও নিশুম্ভকে বধ করার উদ্দেশ্যে। তাঁর অলোকসামান্য সৌন্দর্য অসুরদের আকৃষ্ট করেছিল, শুম্ভ/নিশুম্ভ তাঁর সৌন্দর্যের বর্ণনা শুনে প্রলুব্ধ হয়ে তাঁকে নর্মসহচরী করার মানসে একাধিক দৈত্যকে দূত হিসাবে নিয়োগ করেন, এবং ক্রমে সপার্ষদ ধ্বংস হন। পুরাণের বর্ণনায় তাঁর দিব্যসৌন্দর্য মেঘাচ্ছন্ন চন্দ্রের মতই স্বর্গীয় ও সুশীতল।
লক্ষ্মী তন্ত্রে, লক্ষ্মী দেবী ইন্দ্রকে বলেন যে তিনিই সেই শক্তি যিনি গৌরী থেকে "কৌশিকী" রূপে বেরিয়ে এসেছিলেন এবং সুম্ভ ও নিসুম্ভ সহ অনেক রাক্ষসকে হত্যা করেছিলেন।
<poem>
O Sakra, during the period of Tamasa (Manu), 
I, the supreme Mahavidya, was Kaushiki, who sprang from the body of Gauri 
to slay all those notorious demons including Sumbha and Nisumbha. 
Thereby I rescued the worlds and helped the gods.
O lord of all gods, when worshipped with devotion. 
I, the goddess Kaushiki fulfiller of many desires, bestow omniscience(on the devotee).
</poem>
– লক্ষ্মী তন্ত্র, "পঞ্চরাত্র আগম",
স্কন্দপুরাণের দেবীমাহাত্ম্যম -এ কৌশিকির কাহিনী বর্ণিত হয়েছে।দেবী মাহাত্ম্যম বর্ণনা করেছেন যে দেবী কৌশিকী দেবী পার্বতীর দেহের আবরণ (বা কোশ) থেকে আবির্ভূত হয়েছিলেন সুম্ভ ও নিসুম্ভ রাক্ষসকে হত্যা করার জন্য।যেহেতু মহাদেবী তার ত্বক থেকে অন্ধকার কৌশিকীকে বিকিরণ করেছিলেন, তাই তিনিও কালিকা হয়েছিলেন এবং হিমালয় পর্বতে বসে রাক্ষসদের তার কাছে আসার জন্য অপেক্ষা করতে গিয়ে তিনি নিজেরাই রাক্ষস ভাইদের হত্যা করেছিলেন এবং সেই সাথে তাদের হত্যা করেছিলেন। সহচর রাক্ষস, মাতৃকা, দেবী শিবদূতী এবং দেবী চামুন্ডা ( কালী ) এর সাহায্যে।
কালিকা পুরাণ কৌশিকীকে শক্তি হিসাবে বর্ণনা করেছে যা দেবী মাতঙ্গীর দেহ থেকে জন্মগ্রহণ করেছিল।
শিব পুরাণে, ভগবান শিব দেবী পার্বতীকে তার কালো ত্বকের জন্য উপহাস করার পরে, তিনি একটি ফর্সা বর্ণ পাওয়ার জন্য তার তপস্যা শুরু করেন।তিনি শেষ পর্যন্ত তার কালো চামড়া ঝেড়ে ফেলেন, যেখান থেকে তিনি অন্ধকার দেবী কৌশিকী রূপে আবির্ভূত হন, রাক্ষসদের হত্যা করেন এবং আবার ফর্সা হয়ে শিবের কাছে ফিরে আসেন।
দেবী ভাগবত পুরাণ কৌশিকীকে দেবী পার্বতীর দেহ থেকে নির্গত শক্তি হিসাবে বর্ণনা করেছে এবং দেবী ভাগবত পুরাণের শুরুতে তাকে 'কৌশিকী' বলা হয়েছে।
ভানগড় দুর্গ

ভানগড় দুর্গ ষোড়শ শতাব্দীতে নির্মিত একটি দুর্গ যেটি ভারতের রাজস্থান রাজ্যে অবস্থিত। ভগবন্ত দাস তার ছোটো ছেলে মধু সিংহের জন্য এই দুর্গটিকে নির্মাণ করিয়েছিলেন।
ভানগড় দুর্গটি রাজস্থানের আলোয়ার জেলার আরাবল্লী পর্বতশ্রেণীর সরিস্কা রিজার্ভ সীমান্তে অবস্থিত। এর নিকটতম গ্রাম হলো গোলা কা বাস। দুর্গটি ঢালু ভূখন্ডে পাহাড়ের পাদদেশে অবস্থিত। রাজার প্রাসাদের ধ্বংসাবশেষ পাহাড়ের নিচের ঢালে অবস্থিত; পুকুর এলাকাটি গাছ দ্বারা আচ্ছাদিত এবং একটি প্রাকৃতিক ঝর্ণা প্রাসাদের প্রাঙ্গনের মধ্যে পুকুরে পতিত হয়।
দিল্লি থেকে দুর্গটি ২৩৫ কিলোমিটার দূরে অবস্থিত এবং দুর্গে যাওয়ার শেষ ২ কিলোমিটারের পথটি কাঁচা। থানা গাজী থেকে দুর্গটির দূরত্ব ৩২ কিলোমিটার। এবং নিকটতম বিমানবন্দর হল জয়পুর আন্তর্জাতিক বিমানবন্দর, যা দুর্গ থেকে প্রায় ৮৮ কিলোমিটার দূরে অবস্থিত।
বাবা বলক নাথ নামে এক সাধু দুর্গটির এলাকায় বাস করতেন এবং তাঁর আদেশ ছিল যে দুর্গের আশেপাশে নির্মিত যে কোনও বাড়ি তার নিজের বাড়ির চেয়ে উঁচু যেন না হয়, আর যদি এমন কোনও বাড়ির ছায়া তার উপর পড়ে, তার ফলে দুর্গ শহরটি ধ্বংস হবে।
সম্পূর্ণ ধ্বংসপ্রাপ্ত দুর্গ শহরের প্রধান ফটক দিয়ে প্রবেশ করলেই দেখতে পাওয়া যায় মন্দির, প্রাসাদ এবং হাভেলি। এছাড়াও দুর্গে প্রবেশের আরও চারটি পয়েন্ট রয়েছে: "লাহোরি গেট", "আজমেরি গেট", "ফুলবাড়ি গেট" এবং "দিল্লি গেট"। প্রধান ফটকের প্রবেশপথে অনেক হিন্দু মন্দির রয়েছে। যেমন: "হনুমান মন্দির", "গোপীনাথ মন্দির", "সোমেশ্বর মন্দির", "কেশব রায় মন্দির", "মংলা দেবী মন্দির", "গণেশ মন্দির" এবং "নবীন মন্দির"। গোপীনাথ মন্দিরটি প্রায় ১৪ ফুট উঁচু চত্বরের উপরে নির্মিত এবং মন্দিরের কারুকার্য গুলিতে হলুদ পাথর ব্যবহার করা হয়েছে।
পুরোহিতের বাসভবন মন্দির "পুরোহিতজি কি হাভেলি" নামে পরিচিত এটি কমপ্লেক্সের চত্বরে অবস্থিত। এর পরেই রয়েছে "নাচন কি হাভেলি" (নৃত্যশিল্পীর প্রাসাদ) এবং "জৌহরি বাজার" (বাজার স্থান), তারপরে রয়েছে গোপীনাথ মন্দির। এবং রয়্যাল প্যালেসটি দুর্গের সীমানার চরম প্রান্তে অবস্থিত।
হনুমান এবং মহাদেবশিবকে উৎসর্গ করা মন্দিরগুলি মন্দিরের পরিবর্তে সেনোটাফের শৈলীতে নির্মিত। তাদের নির্মাণে ঝিরি মার্বেল ব্যবহার করা হয়েছে। দুর্গের গেটের বাইরে পাওয়া একটি মুসলিম সমাধি, সেটা রাজা হরি সিং এর এক পুত্রের বলে জানা যায়।
মিয়ানওয়ালী কেন্দ্রীয় কারাগার

মিয়ানওয়ালী কেন্দ্রীয় কারাগার পাকিস্তানের পাঞ্জাবের মিয়ানওয়ালি জেলার মিয়ানওয়ালী শহরে অবস্থিত একটি প্রাচীন এবং ঐতিহাসিক কারাগার। এটি মিয়ানওয়ালী শহর থেকে প্রায় আট কিলোমিটার দূরে রাওয়ালপিন্ডি সড়কে অবস্থিত। এখানে বেশ কয়েকজন বিশিষ্ট বন্দীকে রাখা হয়েছিল, যার মধ্যে সবচেয়ে উল্লেখযোগ্য হলেন বাংলাদেশের স্বাধীনতা যুদ্ধের সময় বাঙালি জাতির পিতা বঙ্গবন্ধু শেখ মুজিবুর রহমান।
মিয়ানওয়ালী কারাগারটি ১৯০৪ সালে ২৯৩ জন বন্দীকে কারাগারে রাখার জন্য নির্মিত হয়। ১৯১৩ সালে এটিকে জেলা কারাগার হিসেবে উন্নীত করা হয়। ১৯১৩ সালে এখানে বন্দীর সংখ্যা ছিল ২২৮ জন। ১৯১১ সালে জেলের হাসপাতালের অভ্যন্তরে মৃত্যুর হার ছিল ৬.৪৯%। কারাগারের বেশিরভাগ অংশে কাদামাটি দিয়ে প্লাস্টার করা কর্দমাক্ত ব্যারাক এবং সেল-ব্লক ছিল। ১৯১১ সালে ৩৬৪ জন, ১৯১২ সালে ৩৫৭ জন এবং ১৯১৩ সালে ৫১৬ জন বন্দী কারাগারে ছিল। কারাগারে বন্দীরা কাজ করত এবং তাদের তৈরি বিভিন্ন জিনিস বাজারে বিক্রয় করা হত। ১৯১১ সালে অর্জিত মুনাফা ছিল ১৮৬৩ টাকা, ১৯১২ সালে ১২২৯ টাকা এবং ১৯১৩ সালে ১৩১৪ টাকা। ১৯১১-১৯১৩ সালে কারাগারের ভারপ্রাপ্ত কর্মকর্তার পদবি ছিল জেল সুপারিনটেনডেন্ট যিনি এখন সহকারী সুপারিন্টেন্ডেন্ট হিসেবে পরিচিত, তার অধীনে একজন কারারক্ষী এখন ডেপুটি সুপারিন্টেন্ডেন্ট এবং দুজন সহকারী কারারক্ষী কাজ করত। ১৯১১ সালে কারাগারে ৪০ জন ওয়ার্ডার ছিল। ব্রিটিশ শাসনামলে ১৯২৯ সালের ৩১ অক্টোবর এই কারাগারে ইলমুদ্দিনের ফাঁসি কার্যকর করা হয়। তার জীবনের শেষ রাতে (১৯২৯ সালের ৩০-৩১ অক্টোবর) তিনি যে কক্ষে বন্দী ছিলেন তা এখনও অক্ষত রয়েছে। জেলা কারাগার মিয়ানওয়ালীকে ১৯৬০ সালের মে মাসে কেন্দ্রীয় কারাগার হিসেবে উন্নীত করা হয় এবং ঝাঙ্গির খান হোতিয়ানাকে এর প্রথম সুপারিন্টেন্ডেন্ট হিসেবে নিযুক্ত করা হয়। বর্তমানে কেন্দ্রীয় কারাগার মিয়ানওয়ালীতে প্রাপ্তবয়স্কদের অনানুষ্ঠানিক শিক্ষার জন্য বিদ্যালয়, হাসপাতাল, মসজিদ এবং গ্রন্থাগারের সুবিধা উপলব্ধ।
বিখ্যাত স্বাধীনতা সংগ্রামী ভগৎ সিং ১৯২৯ সালে মিয়ানওয়ালী জেলে ১১২ দিন স্থায়ী অনশন ধর্মঘট পালন করেছিলেন, যা সেই সময়ে বিশ্বের দীর্ঘতম অনশন ধর্মঘটগুলির একটি ছিল।
১৯৭১ সালে বাংলাদেশের প্রতিষ্ঠাতা বঙ্গবন্ধু শেখ মুজিবুর রহমানকে কোনও অভিযোগ ছাড়াই গ্রেপ্তার করা হয় এবং পশ্চিম পাকিস্তানে নিয়ে যাওয়া হয়। বাংলাদেশের স্বাধীনতা যুদ্ধের সময়কালে তাকে মিয়ানওয়ালী কেন্দ্রীয় কারাগারের এক নির্জন কক্ষে বন্দী করে রাখা হয়। সামরিক ট্রাইব্যুনাল শেখ মুজিবকে মৃত্যুদণ্ড দেয়। তার ফাঁসির জন্য একটি দড়িও প্রস্তুত করা হয়েছিল এবং গুপ্তচরবৃত্তির জন্য সেখানে কারারুদ্ধ কয়েকজন ভারতীয় বন্দীদের দিয়ে তার জন্য একটি কবর খনন করা হয়েছিল। শেখ মুজিবের ফাঁসি তিনবার স্থগিত করা হয়। বাংলাদেশ ও ভারতীয় যৌথ বাহিনীর কাছে পাকিস্তানি বাহিনীর আত্মসমর্পণের পর অবশেষে জানুয়ারিতে জুলফিকার ভুট্টোর আদেশে বঙ্গবন্ধুকে মুক্তি দেওয়া হয়।
বিল স্পেন্স

উইলিয়াম স্পেন্স (; ১০ জানুয়ারি ১৯২৬ – ১৯৯৩; এছাড়াও বিলি স্পেন্স নামে সুপরিচিত) একজন ইংরেজ পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় কুইন্স পার্ক রেঞ্জার্স এবং পোর্টসমাথের হয়ে রক্ষণভাগের খেলোয়াড় হিসেবে খেলেছিলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেছিলেন।
উইলিয়াম স্পেন্স ১৯২৬ সালের ১০ই জানুয়ারি তারিখে ইংল্যান্ডে জন্মগ্রহণ করেছেন এবং সেখানেই তার শৈশব অতিবাহিত করেছেন। ১৯৯৩ সালে ইংল্যান্ডে তিনি মৃত্যুবরণ করেছেন।
হ্যারল্ড ফিটজপ্যাট্রিক

হ্যারল্ড ফিটজপ্যাট্রিক (; ১৯ ডিসেম্বর ১৮৮০ – ৬ জুন ১৯৪২) একজন ইংরেজ পেশাদার ফুটবল খেলোয়াড় ছিলেন। তিনি তার ১২ বছরের খেলোয়াড়ি জীবনের অধিকাংশ সময় গারস্টন গ্যাস ওয়ার্কস এবং লিভারপুলের হয়ে আক্রমণভাগের খেলোয়াড় হিসেবে খেলেছিলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেছিলেন।
১৮৯৭–৯৮ মৌসুমে, ইংরেজ ক্লাব গারস্টন গ্যাস ওয়ার্কসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি তিন মৌসুম অতিবাহিত করেছিলেন। অতঃপর ১৯০২–০৩ মৌসুমে তিনি গর্ডন হাইল্যান্ডার্সে যোগদান করেছিলেন। গর্ডন হাইল্যান্ডার্সে তিন মৌসুম অতিবাহিত করার পর লুটন টাউনের সাথে চুক্তি স্বাক্ষর করেছিলেন, যেখানে তিনি সকল প্রতিযোগিতায় ২০ ম্যাচে ৭টি গোল করেছিলেন। পরবর্তীকালে, তিনি লিভারপুলের হয়ে খেলেছিলেন। সর্বশেষ ১৯০৮–০৯ মৌসুমে, তিনি লিভারপুল হতে চেস্টারফিল্ডে যোগদান করেছিলেন; চেস্টারফিল্ডের হয়ে মাত্র এক মৌসুম খেলার পর তিনি অবসর গ্রহণ করেছিলেন।
হ্যারল্ড ফিটজপ্যাট্রিক ১৮৮০ সালের ১৯শে ডিসেম্বর তারিখে ইংল্যান্ডের লিভারপুলের এভার্টনে জন্মগ্রহণ করেছেন এবং সেখানেই তার শৈশব অতিবাহিত করেছেন। ১৯৪২ সালের ৬ই জুন তারিখে, ইংল্যান্ডে তিনি মৃত্যুবরণ করেছেন।
দুরিয়াঁ

দুরিয়াঁ হল একটি জনপ্রিয় হিন্দি চলচ্চিত্র যা পরিচালনা করেন ভীমসেন খুরানা। এই চলচ্চিত্রটি ১৯৭৯ সালে ভীমসেন ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন জয়দেব। এই চলচ্চিত্রটির মুখ্য চরিত্রে অভিনয় করেন উত্তম কুমার, শর্মিলা ঠাকুর, শ্রীরাম লাগু, সুলভা দেশপান্ডে।
রো-রো

পেদ্রো মিগেল কারভালিয়ো দেউস কোরেইয়া (; জন্ম: ৬ আগস্ট ১৯৯০; রো-রো নামে সুপরিচিত) হলেন একজন কাতার পেশাদার ফুটবল খেলোয়াড়। তিনি বর্তমানে কাতারি ক্লাব আল সাদ এবং কাতার জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।
রো-রো ২০১৬ সালে কাতারের হয়ে আন্তর্জাতিক পর্যায়ে অভিষেক করেছেন; কাতারের জার্সি গায়ে তিনি এপর্যন্ত ৭৬ ম্যাচে ১টি গোল করেছেন।
পেদ্রো মিগেল কারভালিয়ো দেউস কোরেইয়া ১৯৯০ সালের ৬ই আগস্ট তারিখে পর্তুগালের আলগেইরাও-মেম মার্তিন্সে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১৬ সালের ২৯শে মার্চ তারিখে, ২৫ বছর, ৭ মাস ও ২৩ দিন বয়সে, ডান পায়ে ফুটবল খেলায় পারদর্শী রো-রো চীনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে কাতারের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৫ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি চীন ২–০ গোলের ব্যবধানে জয়লাভ করেছিল। কাতারের হয়ে অভিষেকের বছরে রো-রো সর্বমোট ১২ ম্যাচে অংশগ্রহণ করেছেন।
ইব্রাহিম আউয়াল

ইব্রাহিম আউয়াল (; জন্ম: ২০ জুলাই ১৯৯০) হলেন একজন কাতারি পেশাদার ফুটবল খেলোয়াড়। তিনি তার খেলোয়াড়ি জীবনে আল খুর এবং কাতার জাতীয় দলের হয়ে আক্রমণভাগের খেলোয়াড় হিসেবে খেলেছেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেছেন।
ইব্রাহিম আউয়াল ১৯৯০ সালের ২০শে জুলাই তারিখে ঘানার আক্রায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আহমদ মুহাম্মদ মুসা

আহমদ মুহাম্মদ মুসা (, ; ৭ অক্টোবর ১৯৮২; আহমদ মুসা নামে সুপরিচিত) হলেন একজন কাতারি সাবেক পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় আল ওয়াক্রাহ এবং কাতার ফুটবল দলের হয়ে মধ্যমাঠের খেলোয়াড় হিসেবে খেলেছেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেছেন।
মুসা ২০০১ সালে কাতারের হয়ে আন্তর্জাতিক পর্যায়ে অভিষেক করেছিলেন; কাতারের জার্সি গায়ে তিনি সর্বমোট ১০ ম্যাচে ১টি গোল করেছিলেন।
আহমদ মুহাম্মদ মুসা ১৯৮২ সালের ৭ই অক্টোবর তারিখে কাতারে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০০১ সালের ১৪ই ফেব্রুয়ারি তারিখে, ১৮ বছর, ৪ মাস ও ৭ দিন বয়সে, ডান পায়ে ফুটবল খেলায় পারদর্শী মুসা সুইডেনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে কাতারের হয়ে অভিষেক করেছিলেন। উক্ত ম্যাচের ৫৬তম মিনিটে রক্ষণভাগের খেলোয়াড় সাউদ ফাতহের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি কাতার ০–০ গোলে ড্র করেছিল। কাতারের হয়ে অভিষেকের বছরে মুসা সর্বমোট ৫ ম্যাচে অংশগ্রহণ করেছিলেন। জাতীয় দলের হয়ে অভিষেকের ১ বছর ও ২ দিন পর, কাতারের জার্সি গায়ে প্রথম গোলটি করেছিলেন; ২০০২ সালের ১৬ই ফেব্রুয়ারি তারিখে, সিঙ্গাপুরের বিরুদ্ধে ম্যাচের ৯০তম মিনিটে কাতারের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছিলেন।
দিতি (দেবী)

দিতি () হিন্দুধর্মে প্রজাপতি দক্ষের কন্যা।
তিনি ঋষি কশ্যপের সহধর্মিণী এবং দৈত্য ও মরুতদের ঐশ্বরিক গোষ্ঠীর মাতা। তিনি আসুরিক গুণাবলীর সমর্থক।
কথিত আছে যে তিনি এমন ছেলে পেতে চেয়েছিলেন যে ইন্দ্রের চেয়েও শক্তিশালী হবে। দিতি নিজেকে এক বছরের জন্য গর্ভবতী রাখতে কালো জাদু ব্যবহার করেছিলেন। ইন্দ্র ভ্রূণকে অনেক টুকরোতে বিভক্ত করার জন্য বজ্রপাত ব্যবহার করেছিলেন, যেখান থেকে মরুতদের উৎপত্তি হয়েছিল।
দিতি দক্ষ ও পাঞ্চজনীর ষাটজন কন্যার মধ্যে একজন। তার বোনদের মধ্যে অদিতি ও সতী ছিল, আরও অনেকের মধ্যে। তিনি ঋষি কশ্যপের তের জন স্ত্রীর একজন।
তার সবচেয়ে বিখ্যাত দুই পুত্র ছিলেন হিরণ্যকশিপু এবং হিরণ্যাক্ষ, যারা বৈকুণ্ঠে ভগবান বিষ্ণুর দ্বাররক্ষক ছিলেন এবং যারা তাদের ধর্ম পালনে ব্যর্থ হয়েছিলেন, এবং পরবর্তী জন্মে জয় ও বিজয়ের দ্বাররক্ষক হিসাবে ফিরে না যাওয়া পর্যন্ত বারবার বিষ্ণুর দ্বারা নিহত হয়েছিল। দিতির হোলিকা নামে একজন কন্যাও ছিল।
তাকে সাধারণত তার স্বামী কশ্যপাসুর এবং তার বোন অদিতি উভয়ের প্রতি নিষ্ঠুর হিসেবে চিত্রিত করা হয়। তিনি অসুরদের ক্ষমতায় আনার চেষ্টায় মগ্ন থাকতেন। সে অদিতির পুত্রদের, দেবগণের চরম শত্রু, এবং তিনি তাদের উপর নিয়ন্ত্রণ এবং স্বায়ত্তশাসন অর্জনে মগ্ন ছিলেন।
হিন্দুস্তান ব্যাংক

হিন্দুস্তান ব্যাংক (১৭৭০-১৮৩২), ঔপনিবেশিক ভারতে প্রথম আধুনিক ব্যাংকগুলির মধ্যে একটি হিসেবে বিবেচিত। ব্যাংকটি ১৭৭০ সালে প্রতিষ্ঠিত হয়েছিল। এটি এখন বিলুপ্ত ব্যাংক। এটির সদর দফতর ছিল তৎকালীন বেঙ্গল প্রেসিডেন্সির রাজধানী কলকাতায়।
ব্যাংকটি আলেকজান্ডার অ্যান্ড কোম্পানির এজেন্সি হাউস দ্বারা প্রতিষ্ঠিত হয়েছিল। ব্যাংকটি ১৮ শতকের তিনটি অর্থনৈতিক সংকটের মধ্যও টিকে ছিল:
ভারতে প্রথম কাগুজে মুদ্রা জারি করা হয়েছিল ব্রিটিশ ইস্ট ইন্ডিয়া কোম্পানির শাসনামলে। প্রথম কাগজের নোটগুলি ১৮ শতকের শেষের দিকে হিন্দুস্তান ব্যাংক এবং প্রেসিডেন্সি ব্যাংকগুলির মতো বেসরকারি ব্যাংকের দ্বারা ছাপানো ও জারি করা হতো। ১৮৬১ সালের কাগুজে মুদ্রা আইনের মাধ্যমে ব্রিটিশ সরকার ভারতে কাগুজে নোট জারি করার একচেটিয়া অধিকার প্রদান করে। ১৮৩০-৩২ সালে এই আইনটি বাতিল হয়ে যায়।
বঙ্গ (জনক)

বঙ্গ (কিংবা বঙ বা বং) ছিলেন একজন কিংবদন্তি বংশধর যিনি দক্ষিণ এশিয়ার বাংলা অঞ্চলে প্রথম বসতি স্থাপনকারী বলে মনে করা হয়।
বঙ্গকে হিন্দের ছেলে ও হামের (হজরত নূহের ছেলে) নাতি হিসাবে বর্ণনা করা হয়েছে।প্রাচীন নাম বঙ্গের সাথে বাধ বা জমির সীমানাসূচক শব্দ 'আল/আইল' প্রত্যয়যোগে বাঙ্গালা শব্দ গঠিত হয় প্রথম শতাব্দীর রোমানো-ইহুদী ইতিহাসবিদ ফ্ল্যাভিয়াস জোসেফাস জোর দিয়েছিলেন যে হামের বংশধরেরা এশিয়ার কিছু এলাকায় জনবহুল ছিল।
১৮৯১ সালে গুলিয়ানার হাফিজ শামসুদ্দীন দাবি করেছিলেন যে হজরত হাম বর্তমান পাকিস্তানের 'গরীবওয়াল' নামক একটি শিয়া-জনবহুল গ্রামে মারা গিয়েছিলেন, যেখানে আজও একটি ৭৮ ফুট লম্বা কবর পাওয়া যায়। 
১৬ শতাব্দীর ইতিহাসবিদদ্ব​য় ফিরিশতা এবং আবুল-ফজল ইবনে মুবারক এবং ইব্রাহীমী ইতিহাসবিদদের মতে, পিতৃপুরুষ বঙ্গই প্রথম বসতি স্থাপন করেছিলেন যা এখন দক্ষিণ এশিয়ার বাংলা অঞ্চল হিসাবে পরিচিত। এতে বলা হয়েছে যে সেখানে বসতি স্থাপনের পর, তার আওলাদ হয়েছিল এবং বঙ্গ নামে পরিচিত একটি মহান জাতি কায়েম করেছিলেন।
মুড সুইং

মুড সুইং হল মেজাজ দ্রুত পরিবর্তন। এই ধরনের মেজাজের পরিবর্তন সমস্যা সমাধানের প্রচারে এবং নমনীয় অগ্রগতির পরিকল্পনা ইতিবাচক ভূমিকা পালন করতে পারে। যখন মেজাজের পরিবর্তনগুলো অস্বাভাবিকভাবে হয় সেগুলো তখন বাইপোলার ডিসঅর্ডার হিসেবে বলা হয়।
মেজাজ পরিবর্তন যেকোনো সময় যেকোনো স্থানে ঘটতে পারে। আর তা মাইক্রোস্কোপিক থেকে বাইপোলার ডিসঅর্ডারের বন্য চঞ্চলতাও হতে পারে আবার সাইক্লোথিমিয়ার, একটি বিষণ্নতাজনিত রোগ আত্মসম্মানের স্বাভাবিক সংগ্রাম থেকেও হতে পারে। তবে বেশিরভাগ মানুষের মেজাজের পরিবর্তন মানসিক উত্থান-পতনের হালকা থেকে মাঝারি পরিসরে থাকে। বাইপোলার মেজাজের পরিবর্তনের সময়কালও পরিবর্তিত হয়। এগুলো কয়েক ঘণ্টা স্থায়ী হতে পারে - আল্ট্রারপিড - বা দিনব্যাপীও হতে পারে - আল্ট্রাডিয়ান: চিকিৎসকরা মনে করেন যে কেবল যখন চারটি একটানা হাইপোম্যানিয়া বা সাত দিন ম্যানিয়া দেখা দেয়, তখনই বাইপোলার ডিসঅর্ডার বলা ন্যায়সঙ্গত। এই ধরনের ক্ষেত্রে, মেজাজের পরিবর্তন কয়েক দিন, এমনকি সপ্তাহ পর্যন্ত হতে পারে।এই সময়ে হতাশা এবং উচ্ছ্বাসের অনুভূতিগুলোর মধ্যে দ্রুত পরিবর্তন হতে থাকে।
একজন ব্যক্তির শক্তির স্তর,ঘুমের ধরন,আত্মসম্মান, মাদক বা অ্যালকোহল ব্যবহারে পরিবর্তন বা আসন্ন মেজাজ ব্যাধির লক্ষণও হতে পারে।<br>
অস্বাস্থ্যকর খাদ্যাভ্যাস বা জীবনযাপন থেকে শুরু করে মাদক বা হরমোনের ভারসাম্যহীনতা পর্যন্ত অনেকগুলো বিভিন্ন কারণ মেজাজের পরিবর্তন ঘটাতে পারে।মেজাজ পরিবর্তনের অন্যান্য প্রধান কারণগুলোর মধ্যে (বাইপোলার ডিসঅর্ডার এবং প্রধান বিষণ্নতা ছাড়াও) রোগ/ব্যাধি রয়েছে যা স্নায়ুতন্ত্রের কার্যকারিতায় হস্তক্ষেপ করে। অ্যাটেনশন ডেফিসিট হাইপারঅ্যাকটিভিটি ডিসঅর্ডার (ADHD), মৃগীরোগ, ১ এবং অটিজম স্পেকট্রাম এই ধরনের তিনটি উদাহরণ।
কখনও কখনও অমনোযোগিতা, আবেগপ্রবণতা এবং বিস্মৃতি সহ হাইপারঅ্যাকটিভিটি ADHD-এর সাথে যুক্ত প্রধান লক্ষণ। ফলস্বরূপ, এডিএইচডি সাধারণত স্বল্পস্থায়ী (যদিও কখনও কখনও নাটকীয়) মেজাজের পরিবর্তন আনতে পরিচিত। অটিজমের সাথে সম্পর্কিত সমস্যা এবং নিউরোরসায়নের পরিবর্তনগুলোও অটিস্টিক ফিট (অটিস্টিক মেজাজের পরিবর্তন) কারণ হিসাবে পরিচিত। মৃগীরোগের খিঁচুনি মস্তিষ্কের বৈদ্যুতিক পরিবর্তনের জন্য দায়ী এবং নাটকীয় মেজাজের পরিবর্তন ঘটাতে পারে। যদিও মুড সুইং একটি মেজাজ ব্যাধি সঙ্গে যুক্ত না হয়, চিকিৎসা করা কঠিন‌ বেশিরভাগ ক্ষেত্রে মেজাজের পরিবর্তনগুলো দৈনন্দিন জীবনে চাপযুক্ত বা অপ্রত্যাশিত পরিস্থিতি মোকাবেলার ফলাফল। মানুষের কেন্দ্রীয় স্নায়ুতন্ত্রের ডিজেনারেটিভ রোগ যেমন: পারকিনসন্স ডিজিজ, আলজেইমার ডিজিজ এবং হান্টিংটন ডিজিজও মেজাজ পরিবর্তন করতে পারে। সিলিয়াক রোগ স্নায়ুতন্ত্রকেও প্রভাবিত করতে পারে এবং মেজাজের পরিবর্তন করে। সময়মতো না খাওয়া বা খুব বেশি চিনি খেলে রক্তে শর্করার ওঠানামা হতে পারে, যা মেজাজের পরিবর্তন ঘটাতে পারে। মেয়েদের মেনোপোজের সময় এস্ট্রোজেন হরমোনের মাত্রা কমতে থাকে বলে খুব স্বাভাবিকভাবেই মুড সুইং হয়।
আত্মসংযম ও নিয়ন্ত্রণ মুড সুইং নিয়ন্ত্রণ করে। ব্যায়াম, আচরণ, ছোট (এবং সহজে অর্জনযোগ্য) জয়ের সন্ধান করা এবং পড়া বা টিভি দেখার মতো দুশ্চিন্তামূলক বিভ্রান্তি ব্যবহার করা, হতাশাজনক সুইং ভাঙার জন্য লোকেদের নিয়মিত ব্যবহার করা কৌশল। নারীদের মেনোপজের পর হরমোনের ভারসাম্য আসে। ডিসঅর্ডার ও মানসিক ব্যাধির জন্য চিকিৎসকের পরামর্শ নিতে হয়।
সোমেন্দ্রনাথ বন্দ্যোপাধ্যায়

ড. সোমেন্দ্রনাথ বন্দ্যোপাধ্যায় ( ১৯২৬ — ১৮ মার্চ ২০২২) ছিলেন শান্তিনিকেতনের প্রবীণ আশ্রমিক অধ্যাপক ও রবীন্দ্র গবেষক। 
অধ্যাপক সোমেন্দ্রনাথ বন্দ্যোপাধ্যায়ের জন্ম ব্রিটিশ ভারতের অধুনা পশ্চিমবঙ্গের পশ্চিম বর্ধমান জেলার বরাচক কোলিয়ারির মাতুলালয়ে। তার মাতামহ রাজেন্দ্রনাথ বন্দ্যোপাধ্যায় রবীন্দ্রনাথের সঙ্গে দশ বছর কাটান শিলাইদহে। পৈতৃক নিবাস ছিল বাঁকুড়া-বিষ্ণুপুর সন্নিহিত চুয়ামসিনা গ্রামে। পিতা শিল্পী সত্যেন্দ্রনাথ বন্দ্যোপাধ্যায়। সোমেন্দ্রনাথের শৈশব কেটেছে পিতার কর্মক্ষেত্র প্রথমে করাচির দয়াশ্রমে, ও পরে গোরক্ষপুরে।তার হাতেখড়ি করাচিতে হলেও, বিদ্যালয়ের পাঠ কলকাতার চেতলা বয়েজ স্কুলে। সেখানে তার শিক্ষক ছিলেন কবি দীনেশ দাশ।
এম এ পাশের পর সোমেন্দ্রনাথের কর্মজীবন শুরু হয় কলকাতার বিদ্যাসাগর কলেজে অধ্যাপনা দিয়ে। পরবর্তীতে দীর্ঘ সময় তিনি বিশ্বভারতীর বাংলা বিভাগে অধ্যাপনা করেন। এখান থেকে অবসরের পরও তার জীবনের বেশির ভাগ সময় কেটেছে শান্তিনিকেতনেই । জাপানি শিক্ষা বিভাগের আধিকারিক হিসাবে কাজ করেছেন নিপ্পন ভবনে। শান্তিনিকেতনে অধ্যাপকদের সংগঠন 'অধ্যাপক সভা' গঠনে সক্রিয় ভূমিকা নেন এবং ‘সাহিত্যিকা’ নামের এক নাট্যগোষ্ঠীর সভাপতি ছিলেন তিনি। শান্তিনিকেতনে তিনি 
অধ্যাপনার পাশাপাশি রবীন্দ্র চর্চা ও গবেষণায় লিপ্ত ছিলেন। ছোটবেলা থেকেই পিতার শিল্পকর্ম দেখে বড় হয়েছেন। তাই স্বাভাবিক কারণেই শিল্পকলার প্রতিও তার বিশেষ আগ্রহ ছিল। শান্তিনিকেতনে দীর্ঘদিনের কাজের সুবাদে বিভিন্ন সময়ে তিনি মহাত্মা গান্ধী, সুনীতিকুমার চট্টোপাধ্যায়, বিনোদ বিহারী মুখোপাধ্যায়, রামকিঙ্কর বেইজ, নন্দলাল বসু সত্যজিৎ রায় প্রমুখ বহু বিশিষ্টজনের সান্নিধ্যে এসেছেন। তাদের সম্পর্কে নিজের অভিজ্ঞতা নিয়ে লেখা "বিস্মরণের বাইরে" গ্রন্থটি হল ইতিহাসের এক গুরুত্বপূর্ণ উপাদান। তাঁর রচিত অন্যান্য গ্রন্থগুলির মধ্যে উল্লেখযোগ্য গ্রন্থগুলি হল -
তার একাধিক গ্রন্থ জাপানি ভাষাতেও অনুদিত হয়েছে।
সোমেন্দ্রনাথ বন্দ্যোপাধ্যায় ২০২২ খ্রিস্টাব্দের ১৮ মার্চ শুক্রবার রাতে হৃদরোগে আক্রান্ত হয়ে পরলোক গমন করেন।
বাদশাহ খালিদ সামরিক নগর বিমানবন্দর

বাদশাহ খালিদ সামরিক নগর বিমানবন্দর (, ) হলসৌদি আরবের পূর্বাঞ্চলীয় প্রদেশের বাদশাহ খালিদ সামরিক নগরের একটি বিমানবন্দর। এটি হাফার আল-বাতিনের দক্ষিণ-পশ্চিমে অবস্থিত। এই বিমানবন্দরের বেসামরিক ফ্লাইটের সংখ্যা সীমিত।
বিমানবন্দরটি গড় সমুদ্রপৃষ্ঠের উচ্চতায় অবস্থিত। এটিতে অ্যাসফল্ট পৃষ্ঠের ১৩/৩১ মনোনীত একটি রানওয়ে রয়েছে।
পশ্চিমবঙ্গের রাজ্যসভা সদস্যদের তালিকা

রাজ্যসভা হল ভারতের সংসদের উচ্চকক্ষ। পশ্চিমবঙ্গ থেকে ১৬টি আসন আছে এবং তারা পশ্চিমবঙ্গের রাজ্য বিধায়কদের দ্বারা পরোক্ষভাবে নির্বাচিত হয়। দলের জন্য বরাদ্দকৃত আসনের সংখ্যা, মনোনয়নের সময় একটি দলের দখলে থাকা আসনের সংখ্যা দ্বারা নির্ধারিত হয় এবং পার্টি ভোট দেওয়ার জন্য একজন সদস্যকে মনোনীত করে। রাজ্যের আইনসভার মধ্যে নির্বাচনগুলি আনুপাতিক প্রতিনিধিত্ব সহ একক হস্তান্তরযোগ্য ভোট ব্যবহার করে অনুষ্ঠিত হয়।
চাবি:
Alphabetical list by last name
"The list is incomplete".
ফ্র্যাংক অ্যারুন্ডেল

ফ্র্যাংক উইলিয়াম অ্যারুন্ডেল (; ২০ ফেব্রুয়ারি ১৯৩৯ – মে ১৯৯৪; ফ্র্যাংক অ্যারুন্ডেল নামে সুপরিচিত) একজন ইংরেজ পেশাদার ফুটবল খেলোয়াড় এবং ম্যানেজার ছিলেন। তিনি তার খেলোয়াড়ি জীবনের অধিকাংশ সময় প্লিমাথ আর্গাইল এবং টর্কি ইউনাইটেডের হয়ে মধ্যমাঠের খেলোয়াড় হিসেবে খেলেছিলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেছিলেন।
ফ্র্যাংক উইলিয়াম অ্যারুন্ডেল ১৯৩৯ সালের ২০শে ফেব্রুয়ারি তারিখে ইংল্যান্ডের প্লিমাথে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৯৪ সালের মে মাসে, ইংল্যান্ডের প্লিমাথে তিনি মৃত্যুবরণ করেছেন।
মুয়াইয়াদ আল-দীন আল-উর্দি

আল-উর্দি (পুরো নাম: মুয়াইয়াদ আল-দীন আল-উর্দি আল-আমীরি আল-দিমাস্কি) () (মৃ. ১২৬৬) ছিলেন মধ্যযুগীয় সিরীয় জ্যোতির্বিজ্ঞানী ও জ্যামিতিবিদ।
আনুমানিক ১২০০ খ্রিস্টাব্দে (নিসবা আল-উর্দি থেকে) পালমিরা ও রিজাফার মধ্যবর্তী সিরিয়ার মরুভূমি গ্রাম "উর্দ" এ তিনি জন্মগ্রহণ করেন। তিনি ১২৩৯ সালের পূর্বের কোনো এক সময়ে দামেস্কে এসেছিলেন, যেখানে তিনি একজন প্রকৌশলী ও জ্যামিতির শিক্ষক হিসাবে কাজ করেছিলেন। এছাড়াও, হিমস শহরের আল-মালিক আল-মানসুর এর জন্য যন্ত্রও নির্মাণ করেছিলেন।
১২৫৯ সালে, নাসিরুদ্দীন তুসী দ্বারা জিজ্ঞাসিত হবার পর হুলাগুর পৃষ্ঠপোষকতায় মারাঘা মানমন্দির প্রতিষ্ঠা করতে সহযোগিতা করার জন্য উত্তর-পূর্ব ইরানের মারাঘায় চলে আসেন। আল-উর্দির সবচেয়ে উল্লেখযোগ্য কাজগুলো হলো পর্যবেক্ষণমূলক যন্ত্রগুলোর উপর রচিত "রিসালাত আল-রাদ" গ্রন্থ ও তাত্ত্বিক জ্যোতির্বিজ্ঞানের উপর একটি কাজ "কিতাব আল-হাইয়া (كتاب الهيئة)"। ইবন আল শাতীর দ্বারা উদ্ধৃত, বার হেবরিউস ও কুতব আল-দীন আল-শীরাজির ওপর তার প্রভাব লক্ষ্য করা যায়।
শহরের বাইরে মানমন্দির নির্মাণে আল উর্দি অবদান রেখেছিলেন। পাহাড়ের উপর নির্মিত মানমন্দিরটিতে খাবার পানি সরবরাহ করার জন্য বিশেষ যন্ত্র ও পানির চাকাও তৈরি করেছিলেন।
১২৬১/২ খ্রিস্টাব্দে মানমন্দিরে ব্যবহৃত কিছু যন্ত্রও তিনি নির্মাণ করেছিলেন। মানমন্দিরে কাজ করা আল উর্দির ছেলে, তার পিতার "কিতাব আল-হাইয়া" এর একটি অনুলিপি তৈরি করেছিলেন এবং ১২৭৯ সালে একটি আকাশসংক্রান্ত গ্লোবও তৈরি করেছিলেন।
আল-উর্দি ত্রয়োদশ ও চতুর্দশ শতাব্দীর ইসলামী জ্যোতির্বিজ্ঞানীর দলের একজন সদস্য, যারা টলেমির আলমাগেস্টে উপস্থাপিত জ্যোতির্বিদ্যার মডেলের সমালোচনায় সক্রিয় ছিলেন।
সালিবা (১৯৭৯) বডলিয়ান গ্রন্থাগারে আল-উর্দির কিতাব আল-হাইয়ার অনুলিপি শনাক্ত করেছিলেন, যেখানে মার্শ এর উপর ভিত্তি করে যুক্তি দিয়েছিলেন যে আল-উর্দির অবদান আল-তুসির পূর্ববর্তী সময়ের। অটো ই. নিউজেবাউয়ার যুক্তি দিয়েছিলেন যে ইবন আল-শাতীরের মাধ্যমে আল-উর্দির কাজ অবশ্যই ১৫শ শতাব্দীতে ইউরোপে গৃহীত হয়েছিল এবং শেষ পর্যন্ত কোপার্নিকাসের কাজকে প্রভাবিত করেছিল। অ্যাপোলোনিয়াসের উপপাদ্যের একটি এক্সটেনশন, বিশেষ করে এটি "উর্দি লেমা" হিসেবে প্রকাশ করে, যা জ্যোতির্বিদ্যা মডেলের একটি সমতুল্য উপকেন্দ্রের সাথে প্রতিস্থাপন করার অনুমতি দেয় এবং সমতুল্য বিন্দুর অর্ধেক দূরত্বে কেন্দ্রীভূত হয়ে স্থানান্তরিত হয়।
বহিরা

বহিরা বা বুহাইরা (আরবি ভাষায়: بَحِيرَىٰ, সিরীয় ভাষায়: ܒܚܝܪܐ) হলেন একজন খ্রিস্টান পাদ্রি, যিনি হযরত মুহাম্মাদ (সা.)-কে ইসলামের শেষ নবী হিসেবে চিহ্নিত করেছিলেন, তাদের ধর্মগ্রন্থ বাইবেলের উপর ভিত্তি করে। 
আবু তালিব ব্যবসায়ী ছিলেন এবং আরবদের নিয়ম অনুযায়ী বছরে একবার সিরিয়া সফরে যেতেন। মুহাম্মাদ এর বয়স যখন ১২ বৎসর তখন তিনি চাচার সাথে সিরিয়া যাওয়ার জন্য বায়না ধরলেন। প্রগাঢ় মমতার কারণে আবু তালিব আর নিষেধ করতে পারলেন না। যাত্রাপথে বসরা পৌঁছার পর কাফেলাসহ আবু তালিব তাবু ফেললেন। সে সময় আরব উপদ্বীপের রোম অধিকৃত রাজ্যের রাজধানী বসরা অনেক দিক দিয়ে সেরা ছিল। এই শহরটিতে জারজিস নামক এক খ্রিষ্টান পাদ্রি ছিলেন যিনি বুহাইরা বা বহিরা নামেই অধিক পরিচিত ছিলেন। তিনি তার গির্জা হতে বাইরে এসে কাফেলার মুসাফিরদের মেহমানদারী করেন। তিনি বালক মুহাম্মাদকে দেখে শেষ নবি হিসেবে চিহ্নিত করেন। তিনি নবী (স.) এর হাত ধরে বললেন, আল্লাহ তায়ালা একে রহমাতুললিল আলামিন হিসাবে প্রেরণ করেছেন। আবু তালিব বুহাইরাকে এ বিষয়ে জিজ্ঞেস করলে তিনি বললেন, আপনারা এই এলাকায় আসার পর এই বালকের সম্মানে এখানকার সব গাছপালা এবং পাথর সেজদায় নত হয়েছে। এরা নবী ছাড়া অন্য কাউকে সেজদা করে না। তাছাড়া মোহরে নবুয়তের দ্বারা আমি তাঁকে চিনতে পেরেছি। তাঁর কাঁধের নীচে নরম হাড়ের পাশে একটি “সেব” ফুলের মতো মজুদ রয়েছে। আমরা তাঁর উল্লেখ আমরা আমাদের ধর্মীয় গ্রন্থে দেখছি। ফিজারের যুদ্ধ যখন শুরু হয় তখন নবির বয়স ১৫ বছর। এই যুদ্ধে তিনি পরোক্ষভাবে অংশগ্রহণ করেন। অর্থাৎ, তিনি সরাসরি যুদ্ধ না করে, নিজ গোত্রের লোকদের অস্ত্রের যোগান দেয়া সহ বিভিন্নভাবে সহায়তা করেন। যুদ্ধের নির্মমতায় তিনি অত্যন্ত ব্যথিত হন। কিন্তু তার কিছু করার ছিল না। সে সময় থেকেই তিনি কিছু একটি করার চিন্তাভাবনা শুরু করেন। তার উত্তম চরিত্র ও সদাচরণের কারণে পরিচিত মহলের সবাই তাকে "আল-আমিন" (আরবি :الامين; অর্থ: "বিশ্বস্ত, বিশ্বাসযোগ্য, আস্থাভাজন") "আল-সিদ্দিক" (অর্থ: "সত্যবাদী") বলে সম্বোধন করতেন। 
সুনান আত-তিরমিজির একটি সহিহ হাদিসে বিস্তারিত ঘটনাটি এসেছে, 
ইমাম আয যাহাবি (রহ.) বহিরা সম্পর্কিত সকল ঘটনা, এমনকি বহিরার অস্তিত্বকে মিথ্যা এবং বানোয়াট বলে অভিহিত করেছেন। তিনি বলেন,
বাহিরার সাথে মুহাম্মদ (স.) এর সাক্ষাতের সকল বিবরণ, আধুনিক ইতিহাসবিদরা কাল্পনিক হিসেবে বিবেচনা করেছেন।
ইসা আল কুয়ারি

ইসা আল কুয়ারি (, ; ১১ নভেম্বর ১৯৮২) হলেন একজন কাতারি সাবেক পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় আল সাদের হয়ে মধ্যমাঠের খেলোয়াড় হিসেবে খেলেছেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেছেন।
ইসা আল কুয়ারি ১৯৮২ সালের ১১ই নভেম্বর তারিখে কাতারে জন্মগ্রহণ করেছেন এবং সেখানেই তার শৈশব অতিবাহিত করেছেন।
ভারতের অর্থমন্ত্রী

ভারতের অর্থমন্ত্রী হলেন ভারত সরকারের অর্থ মন্ত্রণালয়ের প্রধান। কেন্দ্রীয় মন্ত্রিসভার সবচেয়ে সিনিয়র অফিসগুলির মধ্যে একটি, অর্থমন্ত্রী সরকারের আর্থিক নীতির জন্য দায়ী। এর অংশ হিসাবে, অর্থমন্ত্রীর একটি মূল দায়িত্ব হল সংসদে বার্ষিক কেন্দ্রীয় বাজেট পেশ করা, যা আসন্ন আর্থিক বছরে কর এবং ব্যয়ের জন্য সরকারের পরিকল্পনার বিশদ বিবরণ দেয়। বাজেটের মাধ্যমে অর্থমন্ত্রী বিভিন্ন মন্ত্রণালয় ও বিভাগে বরাদ্দের রূপরেখাও তুলে ধরেন। মাঝে মাঝে, তাকে অর্থ প্রতিমন্ত্রী এবং নিম্ন-পদস্থ উপমন্ত্রী অর্থমন্ত্রী দ্বারা সহায়তা করা হয়।
মোরারজী দেসাই, চরণ সিং, বিশ্বনাথ প্রতাপ সিং এবং মনমোহন সিংহ এর মতো এমন অনেক অর্থমন্ত্রী রয়েছেন যারা প্রধানমন্ত্রী হয়েছিলেন এবং আর ভেঙ্কটারমন এবং প্রণব মুখার্জির মতো রাষ্ট্রপতির দায়িত্ব পালন করেছেন। এরপর থেকে আরও বেশ কয়েকজন প্রধানমন্ত্রী অর্থ মন্ত্রণালয়ের অতিরিক্ত দায়িত্ব পালন করেছেন।
ভারতের বর্তমান অর্থমন্ত্রী হলেন নির্মলা সীতারামন।
লক্ষ্মীকান্ত কাট্টিমনি

লক্ষ্মীকান্ত কাট্টিমনি একজন ভারতীয় ফুটবল গোলকিপার, যিনি বর্তমানে হায়দ্রাবাদ ফুটবল ক্লাবের হয়ে খেলে থাকেন।
লক্ষ্মীকান্ত ভারত অনূর্ধ্ব-২৩ দলের হয়ে ২০০৯ সাফ চ্যাম্পিয়নশিপ প্রতিযোগিতায় অংশ নেন, যেই দল বিজয়ী হয়েছিল। এরপর তিনি ২০১০ এশিয়াডে ভারতের জুনিয়র ফুটবল দলের হয়ে অংশ নেন।
৫ জুলাই ২০১১-এ তিনি ভারতীয় দলে খেলার সুযোগ পান মালদ্বীপ ও কাতারের বিপক্ষে বন্ধুত্বপূর্ণ ম্যাচ খেলার জন্য।
ডেম্পো
এফসি গোয়া
হায়দ্রাবাদ এফসি
বেনো-কাদির ট্রফি

বেনো-কাদির ট্রফি হল অস্ট্রেলিয়া ও পাকিস্তানের মধ্যে অনুষ্ঠিত টেস্ট ক্রিকেট সিরিজ। ২০২১-২২ অস্ট্রেলিয়া ক্রিকেট দলের পাকিস্তান সফর নাগাদ এই সিরিজের উদ্বোধন করা হয়। এই ট্রফিটি বিখ্যাত লেগ স্পিন বোলার রিচি বেনো ও আব্দুল কাদিরের নামে নামাঙ্কিত। দুই দেশের মধ্যে প্রবল প্রতিদ্বন্দ্বিতা থেকেই এই ট্রফির সূচনা।
ভারতের স্বরাষ্ট্রমন্ত্রী

ভারতের স্বরাষ্ট্রমন্ত্রী হলেন ভারত সরকারের স্বরাষ্ট্র মন্ত্রণালয়ের প্রধান। তিনি কেন্দ্রীয় মন্ত্রিপরিষদের একজন সিনিয়র কার্যনির্বাহী। স্বরাষ্ট্রমন্ত্রীর প্রধান দায়িত্ব হল ভারতের অভ্যন্তরীণ নিরাপত্তা রক্ষণাবেক্ষণ; দেশের বৃহৎ পুলিশ বাহিনী তার এখতিয়ারের অধীনে আসে। কখনও কখনও তাকে স্বরাষ্ট্র প্রতিমন্ত্রী এবং স্বরাষ্ট্র বিষয়ক নিম্ন পদমর্যাদার উপমন্ত্রী দ্বারা সহায়তা করা হয়।
নকিব আহমদ চৌধুরী

নকিব আহমদ চৌধুরী বাংলাদেশ সেনাবাহিনীর মেজর জেনারেল। তিনি ১৯ পদাতিক ডিভিশনের জিওসি হিসেবে দায়িত্ব পালন করছেন। জেনারেল নকিব মার্চ ২০২২ সাল পর্যন্ত বাংলাদেশের প্রধানমন্ত্রীর সামরিক সচিব ছিলেন। তিনি ট্রাস্ট ব্যাংক লিমিটেডের একজন পরিচালক।
নকিব আহমদ চৌধুরী ২০১৫ সালে বান্দরবান অঞ্চলে বাংলাদেশ সেনাবাহিনীর কমান্ডার ছিলেন। তিনি ট্রাস্ট ব্যাংকের একজন পরিচালক। ১১ জুন ২০১৮ থেকে ১৩ জানুয়ারী ২০১৯ সাল পর্যন্ত তিনি ৪৬তম স্বাধীন পদাতিক ব্রিগেডের কমান্ডার ছিলেন। ২০১৯ সালে তিনি জাতীয় প্রতিরক্ষা কলেজের সচিব ছিলেন। পরে তিনি ৭ম পদাতিক ডিভিশনের জেনারেল অফিসার কমান্ডিং (জিওসি) এবং এরিয়া কমান্ডার, বরিশাল এরিয়া, পটুয়াখালী জেলায় নিযুক্ত হন। তিনি ১৬ ফেব্রুয়ারি ২০২০ থেকে মার্চ ২০২২ সাল পর্যন্ত বাংলাদেশের প্রধানমন্ত্রীর সামরিক সচিবের দায়িত্ব পালন করেন।
এস এম সালাহ উদ্দিন ইসলাম

এস এম সালাহউদ্দিন ইসলাম বাংলাদেশ সেনাবাহিনীর একজন অবসরপ্রাপ্ত মেজর জেনারেল যিনি সর্বশেষ বাংলাদেশের রাষ্ট্রপতির সামরিক সচিব হিসেবে দায়িত্ব পালন করেন। এর আগে তিনি বাংলাদেশ রপ্তানি প্রক্রিয়াকরণ অঞ্চল কর্তৃপক্ষের নির্বাহী চেয়ারম্যান ছিলেন।
এস এম সালাহউদ্দিন ইসলাম ১৯৮৭ সালে ১৭ তম বিএমএ দীর্ঘমেয়াদী কোর্সে পদাতিক বাহিনীতে কমিশন লাভ করেন এবং ইস্ট বেঙ্গল রেজিমেন্টের ২১তম ব্যাটালিয়নে যোগদান করেন। ২০১৬ সালে ন্যাশনাল ডিফেন্স কোর্স সম্পন্ন করেন। তিনি তার কর্মজীবনে ছয়টি ভিন্ন পদাতিক ব্যাটালিয়নের বিভিন্ন পদে দায়িত্ব পালন করেন। তিনি ৩৮ এবং ১৫ ইস্ট বেঙ্গল পদাতিক ব্যাটালিয়নের একটি ইউনিটের নেতৃত্ব দেন। তিনি র‌্যাপিড অ্যাকশন ব্যাটালিয়ন, প্রেসিডেন্ট গার্ড রেজিমেন্ট এবং স্পেশাল সিকিউরিটি ফোর্সের ইউনিটও কমান্ড করেছিলেন। তিনি কঙ্গোতে (ডিআরসি) জাতিসংঘ শান্তিরক্ষা কার্যক্রমে নিযুক্ত ছিলেন। ১০ মার্চ ২০১৯ সালে তিনি বাংলাদেশ রপ্তানি প্রক্রিয়াকরণ অঞ্চল কর্তৃপক্ষের চেয়ারম্যান নিযুক্ত হন। তিনি প্যান প্যাসিফিক সোনারগাঁও হোটেল ইন্টারন্যাশনাল লিমিটেডের একজন পরিচালক। তিনি যশোর ক্যান্টনমেন্টে ১০৫ পদাতিক ব্রিগেডের নেতৃত্বে ছিলেন। এর আগে তিনি বাংলাদেশ ইনফ্যান্ট্রি রেজিমেন্ট সেন্টার-এর ডেপুটি কমান্ড্যান্ট এবং ৮৮ পদাতিক ব্রিগেডের ব্রিগেড কমান্ডার হিসেবে দায়িত্ব পালন করেন। তিনি ২০২৪ সালের মে মাসে অবসরে যান।
বাইবার্স দাওয়াদার

বাইবার্স মানসুরি বা বাইবার্স দাওয়াদার (পুরো নাম রুকনউদ্দীন বাইবার্স মানসুরি নাসিরি খাতায়ি দাওয়াদার মিসরি; ; মৃত্যু: ১৩২৫) সুলতান মনসুর কালাউনের সেবায় একজন মামলুক (দাস সৈনিক) ছিলেন। তিনি একটি ঐতিহাসিক রচনার লেখক, যা "জুবদাতুল ফিকরা ফি তারিখিল হিজরা" ("মুসলিম ইতিহাসে চিন্তার সূক্ষ্মতা") নামে পরিচিত। তাকে ১২৬০ খ্রিস্টাব্দে মসুলের যুবরাজের কাছ থেকে ক্রয় করা হয়েছিল। এবং সুলতান বাইবার্সের (মৃত্যু ১২৭৭) শাসনামলে কালাউনের বেশ কয়েকটি অভিযানে অংশ নেন। ১২৮৪ সালে তাকে পঞ্চাশটি ঘোড়সওয়ারের কমান্ড দেওয়া হয়েছিল। ১২৮৭ সালে তিনি কারাকের গভর্নর নিযুক্ত হন। এই পদে তিনি ১২৯০ সালে কালাউনের মৃত্যুর আগ পর্যন্ত অধিষ্ঠিত ছিলেন।
তিনি ৭০১ হিজরিতে (১৩০২) "আমিরুল হজ" ছিলেন।
তাঁর "জুবদা" একটি সর্বজনীন ইতিহাস যা তাঁর মৃত্যুর ঠিক আগে শেষ হয়। আরেকটি দ্বিতীয় রচনা "তুহফাতুল মুলুকিয়া ফিদ্দাওলাতিত তুর্কিয়া", যেটি "জুবদার" উপর ভিত্তি করে রচিত। তবে সেটি শুধুমাত্র বাহরি সময়কালকে (১২৫০ – ১৩২৫) অন্তর্ভুক্ত করেছে। "জুবদা" অনেক বেশি তথ্যপূর্ণ কাজ, তবে "তুহফা" কিছু মৌলিক বিষয়বস্তু ধারণ করেছে। উভয় কাজই ইবন আবদুয যাহিরের উপর অনেক বেশি নির্ভর করে। আর উভয় কাজই কপটিক লেখক ইবনে কাবারের সাহায্যে লেখা হয়েছিল।
দিফু রেলওয়ে স্টেশন

দিফু রেলওয়ে স্টেশন (স্টেশন কোড: DPU) হল দিফু শহরের প্রধান রেলওয়ে স্টেশন, আসামের কার্বি আংলং জেলার সদর দফতর। এটি ভারতীয় রেলওয়ের উত্তর- পূর্ব সীমান্ত রেলওয়ে জোনের লুমডিং রেলওয়ে বিভাগের অধীনে। এটি ভারতীয় রেলওয়ের লুমডিং-ডিব্রুগড় সেকশনের প্রধান লাইনে অবস্থিত। ডিব্রুগড় রাজধানী এক্সপ্রেস, ব্রহ্মপুত্র মেল, কামরূপ এক্সপ্রেস ইত্যাদির মতো অনেক গুরুত্বপূর্ণ ট্রেন এই স্টেশন দিয়ে চলাচল করে। 
স্টেশনে অটোরিকশা স্ট্যান্ড আছে। স্টেশন গেট থেকে এক মিনিট হাঁটার মধ্যেই একটি বাস স্টেশন রয়েছে। গেটে ট্যাক্সি পাওয়া যায়।
নিম্নলিখিত গুরুত্বপূর্ণ ট্রেনগুলি দিফু রেলওয়ে স্টেশনে থামে:
সুবহানাল্লাহ

তসবিহ ( , ) হলো ইসলাম ধর্মে ব্যবহৃত এক প্রকার "জিকির" । (ٱللَّهُ অর্থ: "আল্লাহ তাঁর বান্দাদের প্রতি দয়ালু। তিনি যাকে ইচ্ছা, রিযিক দান করেন। তিনি প্রবল, পরাক্রমশালী"। এটি বারবার পড়া হয়, এবং মুসলিমরা ডান হাতের আঙ্গুল বা "মিসবাহ" ব্যবহার করে হিসাব রাখেন। তবে অনেকে হিসাব রাখার জন্য জপমালাও ব্যবহার করে থাকেন। 
"তসবীহ" শব্দটি আরবি সিন - বা' - হা' ( এর মূল থেকে এসেছে। - - ) মূল শব্দের অর্থ হলো গৌরব করা। তসবীহ হলো সুবহান থেকে একটি উৎপন্ন একটি শব্দ, যা"তসবীহের" মূল গঠনের (নীচে দেখুন) প্রথম এক তৃতীয়াংশের গঠনমূলক বাক্যের প্রথম শব্দ। ক্রিয়া হিসাবে শব্দটির আক্ষরিক অর্থ, "অত্যন্ত দ্রুতগতিতে ভ্রমণ করা" এবং বিশেষ্য হিসাবে, "কর্তব্য" বা "পেশা"। যাইহোক, ইবাদতের ক্ষেত্রে, তসবিহ বলতে "সুবহানা" "আল্লাহকে" বোঝায়, যা প্রায়শই কোরানে ব্যবহৃত হয় "ʿan" ( ) ) বলে, যার অর্থ "আল্লাহ [তারা ( মুশরিকরা ) তাঁর প্রতি যা আরোপ করে তা থেকে] বর্জিত"" (আল-তওবা: ৩১, আল-জুমার: ৬৭। ) এই অব্যয় ব্যতীত, এর অর্থ "আল্লাহ মহান।"
শব্দগুচ্ছের অনুবাদ "আল্লাহ মহান" কিন্তু আরও আক্ষরিক অনুবাদ হলো, "আল্লাহ মহান [সবার উপরে]"। সুবহান শব্দের মূল ( ) শব্দটি এসেছে সাবাহ ( ) থেকে , যার অর্থ হলো "মহিমান্বিত করা")। অর্থাৎ, এর অর্থ দাঁড়ায় আল্লাহ সব ধরনের অপূর্ণতা ও মিথ্যা থেকে উর্দ্ধে৪৫।
শব্দগুচ্ছকে প্রায়শই আল্লাহর সব কিছুর মালিক, সৃষ্টিকর্তা ও পরিপূর্ণতার জন্য প্রশংসা করার জন্য, আল্লাহর কোনো মহিমা দেখে বিস্মিত হলে বা আল্লাহর রহমত ও কুদরতের প্রতি কৃতজ্ঞতা প্রকাশের মাধ্যম হিসাবে ইত্যাদি নানা ক্ষেত্রে ব্যবহার করা হয়। এইকভাবে, এটি আল্লাহ ( , "তানযীহ" ) বা সবার ঊর্ধ্বে অবস্থানকে বোঝায়। 
উদাহরণ স্বরূপ, কুরআন বলেছে "সুবহানাল্লাহি আম্মা ইয়াসিফুন" ("আল্লাহ, তারা যা বর্ণনা করে তার অনেক ঊর্ধ্বে") এবং "সুবহানাল্লাহি আম্মা ইউশরিকুন" ("তিনিই আল্লাহ, তিনি ব্যতীত কোনো মাবুদ নেই")। 
শব্দগুচ্ছটি সহীহ বুখারী, হাদীসে উল্লেখ করা হয়েছে। 
বিভিন্ন ইসলামিক বাক্যাংশের মধ্যে তাসবিহ রয়েছে, সাধারণতঃ
এটি প্রায়শই ইসলামী প্রার্থনা ( সালাত ), প্রার্থনা ( দুআ ), মসজিদে খুতবা ( খুতবা ) চলাকালীন এবং কখনো কখনো সারা দিন জুড়েই উচ্চারিত হয়। এটি কখনও কখনও বিস্ময় প্রকাশ করতেও ব্যবহৃত হয়।
মুসলমানদের প্রার্থনার পরে এবং সারা দিনে ৩৩ বার বাক্যাংশটি বলতে উত্সাহিত করা হয়। মুহম্মদ(সঃ) মুসলমানদের শিখিয়েছিলেন যে এটি চারটি তসবিহ্ মধ্যে একটি যা আল্লাহ মুসলমানদের ক্রমাগত বলতে পছন্দ করেন।
আলী এবং ফাতিমার বিবাহের প্রথম বছরগুলিতে, আলী খুব কম অর্থ উপার্জন করেছিলেন এবং ফাতিমার জন্য একজন চাকরানি(গৃহকর্মে সাহায্যের জন্য) সামর্থ্য ছিল না। ফাতিমার হাত ক্রমাগত নাকাল হয়ে পড়ছিল এবং তা থেকে ফোসকা হয়ে গিয়েছিল; পানি বহনের জন্য তার ঘাড়ে প্রচুর ব্যাথা হচ্ছিল। তার কাপড় মেঝে ঝাড়ু দিয়ে দিয়ে নোংরা হয়ে গিয়েছিল। একদিন আলী জানতে পারলেন যে মুহাম্মদ(সঃ) এর কিছু ভৃত্য আছে, এবং ফাতিমাকে পরামর্শ দিলেন যেন, তিনি(ফাতিমা) মহানবী(সঃ) এর কাছে একজন চাকর চাব। ফাতিমা গেলেন, কিন্তু জিজ্ঞেস করতে পারলেন না। অবশেষে আলী ফাতিমার সাথে মুহাম্মদ(সঃ)এর বাড়িতে গেলেন। তিনি তাদের অনুরোধ গ্রহণ করেননি, এই বলে যে "অনেক এতিম (ক্ষুধার্ত) আছে, তাদের খাওয়ানোর জন্য আমাকে এই চাকরদের বিক্রি করতে হবে"। তখন মুহাম্মাদ বললেন, আমি তোমাকে চাকরের সাহায্যের চেয়েও উত্তম একটি জিনিস দেব। তিনি তাদের একটি বিশেষ পদ্ধতির জিকির শিখিয়েছিলেন যা "ফাতিমার তাসবিহ" নামে পরিচিত। তা হলোঃ
মুসা (গণ)

মুসা, মুসাসি পরিবারের দুই বা তিনটি গণসমূহের মধ্যে একটি। গণের মধ্যে রয়েছে ফুলের উদ্ভিদ যা ভোজ্য কলা এবং কলা উৎপাদন করে। "মুসার" প্রায় ৭০টি পরিচিত প্রজাতি আছে। যাদেে বিভিন্ন ধরনের ব্যবহার রয়েছে।
যদিও এগুলি গাছের মতো উঁচু হয়, তবে কলা এবং প্ল্যান্টেন গাছগুলি কাঠের নয় এবং তাদের আপাত "কান্ড" বিশাল পাতার ডালপালাগুলির ভিত্তি দিয়ে তৈরি। সুতরাং,তারা প্রযুক্তিগতভাবে বিশাল ভেষজ উদ্ভিদ।
"মুসার" প্রজাতিগুলিকে কিছু লেপিডোপ্টেরা প্রজাতির লার্ভা দ্বারা খাদ্য উদ্ভিদ হিসাবে ব্যবহার করা হয়, যার মধ্যে দৈত্যাকার লেপার্ড মথ এবং এইচ. অ্যালবেসেন্স (শুধুমাত্র মুসার উপর নথিভুক্ত), এইচ. এরিডানাস এবং এইচ. আইকাসিয়া সহ অন্যান্য হাইপারকম্প প্রজাতি।